A NETFLIX DOKUMENTUMSOROZATA
Az univerzum
minden hozzávalóról gondoskodott, hogy bolygónkon az élet megjelenhessen,
és virágozhasson.
A rajtunk átáramló energiáról.
A napjainkat meghatározó ritmusról.
A minket felépítő elemekről.
De e mögött a sok csoda mögött
egy titokzatos erő rejlik…
mely mindezt lehetővé teszi.
A gravitáció.
Ez tart mindent a helyén.
Ez állítja össze a csillagokat,
formál minden bolygót,
és mutat utat minden életnek.
Ez a vonzás legfőbb ereje.
Annyira alapvető, hogy a tökéletes párt kereső ifjakat is segíti,
hogy egymásra találjanak.
A VONZÁS EREJE
A Déli-óceánban, az Antarktisztól több mint 2000 km-re…
Déli-Georgia szélfútta szigete…
egy kolónia otthona.
Félmillió királypingviné.
Közülük kettőjüknek pedig nagy nap a mai.
Ma válnak szülőkké.
Több mint 50 napja…
őrzik féltve és tartják melegen felváltva…
csöppségüket.
Ma jött el az ideje, hogy kisfiukat bemutassák a világnak.
Kicsi Rocky,
ez itt a nagy világ.
Ezzel egy időben a sziget másik oldalán
kikel egy másik kicsi fióka is.
Egy kislány.
Paloma.
Rocky és Paloma még nem tudják, de egymásnak teremtettek.
A vonzás ereje, amelyre nincs befolyásuk,
hozza majd őket össze.
Ez az erő nemcsak Rockyt és Palomát öleli szorosan a földhöz…
de a légkörünket is.
Ez tartja a Földet Nap körüli pályán,
a Nap keringését a galaxisunk közepe körül,
és a galaxisok táncát és örvénylését egymás körül
az elképzelhető legnagyobb léptékekben.
A gravitáció tartja össze a világegyetem minden darabját.
Mindent átsző.
A legtávolabbi csillagtól…
a legapróbb pingvinig.
Viszont Rocky és Paloma fejében nem a kozmoszban elfoglalt helyük jár.
Csak a következő falat.
Eltökélt szüleiknek minden erőfeszítésükre szüksége van,
hogy csillapíthassák az ő telhetetlen étvágyukat.
Egy hálátlan…
soha véget nem érő feladat.
Minden tőlük telhetőt megtesznek, hogy télre időben felhizlalják fiókáikat.
Hiszen Rocky és Paloma növekedésével ellentétben
a nappalok egyre soványodnak.
A táplálék egyre ritkább.
Szüleiknek el kell hagyniuk a szigetet…
És több száz kilométerre el kell úszniuk,
hogy vadászhassanak.
Kicsi fiókáik így kénytelenek hónapokig saját magukról gondoskodni.
Paloma fájdalmas szavára nem érkezik válasz,
ahogy beáll az első, legmagányosabb éjszaka.
Ez a legsötétebb pillanat a pingvinfióka életében.
De ez semmi az univerzumunk legsötétebb pillanataihoz képest.
Hisz volt idő, mielőtt megszületett a Föld,
a Nap
vagy akár a csillagok…
mikor egyáltalán nem is volt fény.
13,5 MILLIÁRD ÉVVEL EZELŐTT
A világegyetem pusztán sötét gázok sűrű hálójából állt.
A gravitáció itt kezdett el csodákat művelni.
Ebből a gravitációból ered minden.
Összehúzta a háló egyes részeit
anyagcsomókká,
melyek csak egyre nőttek.
Mígnem akkorák nem lettek, hogy összeroskadtak a saját súlyuk alatt,
majd felviláglottak
mint a legeslegelső csillagok.
A gravitáció tovább dolgozott, és ebből az ősi hálóból
egyre több és több csillagot faragott.
Egymás felé húzta őket,
és hatalmas galaxisokat csavart fel belőlük.
A semmiből
a gravitáció megformázta a lehetőségek egész világát,
mely éjszakai égboltunkat a mai napig tarkítja.
De a távoli csillagok fénye a pingvinfiókákat aligha tartja melegen.
Míg szüleik vadásznak,
Rocky és Paloma egyre soványodik,
és úgy válik egyre sebezhetőbbé.
Az egyetlen menedékük a hideg elől
a puha pehelytollazatuk
és a közösség.
A túlélésük egy igen pontos és elegáns táncon függ
egy csillag és egy bolygó között,
melyet a gravitáció komponált több mint négy és fél milliárd éve.
A Nap kialakulásakor a hátramaradt porból és gázból
a gravitáció összehúzta az apró törmelékdarabkákat,
és idővel bolygóvá olvasztotta őket.
Felismerhetetlen volt a ma ismert otthonunkhoz képest,
de minden esélye megvolt az életre,
ahogy az újonnan született Nap fényében fürdőzött.
Évmilliárdokkal később ugyanez a nap
most felkel.
Jelzi Rocky és Paloma szüleinek, hogy ideje visszatérniük Déli-Georgiába.
Hallal teli hassal.
Ahogy a nap felmelegíti a partot,
a sziget ismét a pingvinek mentsvárává válik.
De a neheze nem a partra való kijutás.
Rocky szüleinek most meg kell találni a fiókájukat
több ezer másik között.
A parton feljebb a szülőknek ki kell szűrnie Paloma hangját,
hogy a tömegben gyorsan megtalálják.
Rocky szülei végre meghallják
azt az összetéveszthetetlen,
drága hangot.
A hangjának olyan egyedi vonása van, melyet csak szülei ismernek fel.
Újra együtt a család.
És végre megtelhet
a két kiscsibe hasa.
Az első csillagoktól odáig, hogy megszületett a galaxisunk,
a Napunk és a bolygónk,
a gravitáció folyamatosan ágyazott meg az életnek.
Ám hogy a Föld a mai formáját elnyerje,
a gravitációnak előbb némi káoszt kellett az utunkba gördítenie,
hogy az evolúció kikelhessen magából.
Több hónap telt el.
Rocky kétszer akkor lett.
Készen áll a szerelemre.
De addig nem lesz igazán kívánatos,
míg fitté és jóképűvé nem válik.
Az első lépés az új öltözet.
A bolyhos, gyermeki tollazat helyett
fényes, vízálló kabátot ölt.
Készen áll az első úszásra.
A part túloldalán eközben
Paloma is indulásra kész.
Mivel egész életükben csak a szárazföldet ismerték,
ez mindkettejüknek félelmetes pillanat.
Rocky csak azt hiszi, hogy úszik,
nem úgy, mint Paloma.
Végül Rocky is rájön, hogy az úszáshoz érdemes a vízben lenni.
Az elkövetkező két évben mindkét fiatal madár
a maga útját fogja járni.
Az óceán a teljes gazdagságával várja őket,
a gravitációnak…
és legközelebbi szomszédunknak hála.
4,4 MILLIÁRD ÉVVEL EZELŐTT
A Föld, nem sokkal kialakulása után,
összeütközött egy másik fiatal bolygóval.
A megmaradt törmelékből pedig…
a gravitáció a Földnek megformált egy útitársat…
a Holdat.
A becsapódás a fiatal Földet megbillentette,
és teljes káoszba taszította:
vad dülöngélésbe és forgásba kezdett.
Viszont az évmilliárdok alatt
a Hold gravitációs vonzása megszelídítette a Földet.
A Hold távolabb sodródott,
a Föld forgása pedig lelassult.
Ez átírta bolygónk történetét.
Hisz a lassabb forgás hosszabb napokkal járt.
Az óceánok vizét így napi többórás folyamatos napsütés érte.
Ezzel egy olyan környezet jött létre, ahol az élet megvethette a lábát.
Ez volt az első lépés az élet víz alatti labirintusában,
mely egyre csak fejlődött,
és végül az óceánokat leírhatatlan csodákkal töltötte meg.
Csodákkal, melyek ma gazdag ökoszisztémáról gondoskodnak
két nagyon éhes pingvin számára,
egymástól sok száz kilométerre odakint a nyílt óceánban.
Paloma elérte a sarki frontot.
A Déli-óceán itt találkozik a melegebb vizekkel:
az Atlanti-, a Csendes- és az Indiai-óceánokkal.
A mélységből itt rengeteg tápanyag tör fel,
ami több ezer fajnak jelent segítséget.
Köztük a gyöngyöshalnak, a királypingvinek kedvenc eledelének.
Mélyen a víz alatt élnek.
De Palomának ez nem okoz gondot.
A vízfelszín alatt 300 méterrel is képes vadászni.
A pingvinek egyedülállóan alkalmazkodtak a mélyvízi vadászathoz.
De hogy megértsük, ez a nem mindennapi képesség honnan ered,
tudnunk kell, mit csinált a gravitáció 66 millió évvel ezelőtt.
A Naprendszer hideg, külső részén
milliónyi jég- és kődarab kering Nap körüli pályán.
Ezek az aszteroidák többnyire nem jelentenek gondot.
Csak néha.
A kisbolygóöv túlsó oldalán
egy 10 kilométer átmérőjű sziklát
a Nap évezredek óta melegít.
És apránként,
a melegítés miatt ez az aszteroida, a Chicxulub, elkezdte elhagyni a pályáját.
Mígnem a gravitáció
el nem kezdte a Nap felé húzni…
egy, a Földét keresztező pályán.
Óránként 72 ezer kilométeres sebességgel.
Az ütközés túlhevített plazmahullámot indított el,
ami bolygószerte tűzvészeket és pusztítást okozott,
és eltakarta a napot.
A Földön élő fajok háromnegyedét kiirtotta.
A dinoszauruszok nagy kárára.
De a királypingvinek nagy örömére.
A kisebb és könnyebb madarak túlélték a becsapódást.
Felszálltak az égbe, és diverzifikálódtak.
A nagy ragadozók eltűnésével
az óceánok hemzsegni kezdtek a halaktól.
A pingvinek ősei kiváló búvárok lettek.
Egyre mélyebbre
és egyre hosszabban merültek,
míg végül teljes egészében el nem vesztették a képességet
a repülésre.
Az egek helyett…
elkezdték a vizeket járni.
Ennek a felbecsülhetetlen alkalmazkodásnak most Rocky és Paloma veszi nagy hasznát.
Fittebbek és erősebbek lettek.
Készen állnak visszatérni a hazai partokra,
hogy párt találjanak.
De ennek valami még útjában áll.
Gyilkos bálnák.
Az egyetlen ismert pingvinevő bálnafajta.
Paloma csúcsfokozatba kapcsol.
A célvonalig kell hajráznia.
A gyilkos bálnák gyorsak.
De a királypingvinek született száguldozók.
Paloma túl gyors az üldözőjének.
Rocky viszont a part menti hínárrengetegbe menekült.
Az éhes gyilkos bálna pedig nem tágít.
Rocky megragadja az esélyt…
és kiviharzik a partra.
Most már egyértelmű, hogy tud úszni.
Két hosszú évig szelte a vizeket,
csak hogy esélye legyen a nagy lottóhúzásnál,
és rátaláljon a szerelemre.
A gravitáció, miközben a Napot, a Földet és a Holdat megformálta,
stabil otthont teremtett az életnek a bolygónkon,
és az evolúciót új irányokba terelte.
Ám Rocky és Paloma balladájából egy versszak még hiányzik,
melyet a gravitáció írt
a Nap lángoló szívében.
A fény.
A csillagunk csak azért ragyog,
mert a közepén heves harc dúl.
A gravitáció befelé húzza,
az elképesztő nyomás pedig kifelé tolja.
E gravitációs harc hatására…
az atomok ütköznek és összeolvadnak.
Ennek eredményeként apró energiacsomagok,
úgynevezett fotonok szabadulnak fel.
A fotonok a Földet nemcsak ellátják életadó energiával,
de még fénnyel is elárasztják.
Fénnyel, mely saját rejtett csodákat szállít.
Hiszen minden napsugárban
egy szivárvány rejtőzik.
Minden fotonnak egyedi hullámhossza van,
így a világunkat alkotó anyaggal más-más módon lép interakcióba.
Egyes hullámhosszok elnyelődnek,
míg mások visszaverődnek.
Ahogyan a fényhullámok elérik a szemünket, az meghatározza, hogy milyen színt látunk.
A színlátás képessége pedig
a pingvinrandik kulcsfontosság része.
A többéves tengeri lakomázás Rockyt fitté és erőssé tette.
De ezeket meg is kell mutatnia, hogy párt találjon.
A saját maga által szintetizált pigmentek
a tollait ragyogó sárgára festik.
Ezzel nagyon jól lehet villogtatni,
és bevonzani a tekintetét annak az egyetlen madárnak a tömegben…
aki pont csak rá vet majd szemet.
Palomának.
Paloma szemének hátsó részén a csillagfény visszaverődik a retinára.
Itt a csapsejtek milliói elkezdenek feldolgozni minden hullámhosszot.
Paloma így tudja az egyik színt megkülönböztetni a másiktól.
A szerelmespár
így egy szempillantás alatt a világot már nemcsak látja,
hanem érti is,
és lelki társra talál.
Az udvarlás ezután egy jól megkomponált tánccá alakul.
Fitogtatni kezdik káprázatos, sárga tollaikat,
hogy a másik megcsodálja.
Több kérő is szerencsét próbál,
de mindhiába.
A sárga tollak nem az egyetlen,
ami miatt Rocky kelendő.
A feje rázásával…
egy titkos üzenetet küld
ultraibolya fényben.
A csőre felfogja a napsugarakat,
és visszaveri őket.
És egy extra csapsejtnek hála
Rocky és Paloma szeme több színt lát, mint a miénk.
Ezek az UV-jelek megnyerik Palomát.
Tökéletesen illenek egymáshoz.
Pingvinfiókát nevelni fárasztó feladat.
Mindkét szülőnek a legjobb formában kell lennie hozzá.
A lenyűgöző sárga tollak és a mutatós csőr
az erő és rátermettség jelei.
Fontos jellemzők ezek az utódneveléséhez.
A sok ezer többi madár közül
Rocky és Paloma…
egymásra találtak.
A kozmikus háló legelső hullámaitól…
odáig, hogy megszületett a Napunk,
a bolygónk
és a Holdunk.
A Föld történetét formáló becsapódásoktól…
az erőig, mely a Napot működésben tartja, kiszínezve ezzel a világunkat,
a gravitációnak mindehhez köze volt.
Ezt a két pingvint elvezette ehhez a nem mindennapi pillanathoz…
ezen a nem mindennapi szigeten.
Ahol nemsokára valami nagyon nem mindennapi érkezik a világra.
Rocky és Paloma maguk is szülők lesznek.
Egy új élet kezdődik,
és talán egy új románc,
amelynek, mint mindig, a gravitáció segít rátalálni az útra.
A földön bárhova is megyünk,
az élet káprázatos sokszínűsége fogad.
13,8 milliárd év kellett ahhoz,
hogy elérjük ezt a különleges pillanatot.
Az itt és most pillanatát.
Minden állat a csillagok anyagából készült,
összhangba került a bolygóval,
és a világmindenség ajándékaival maradt életben,
melyek ide puszta véletlenségből kerültek.
És ami mindezt a helyén tartja,
az a vonzás legnagyobb, legősibb ereje.
Az univerzumunk története
az az élet története, hogy hogyan alakult ki ezen a bolygón…
melyet otthonnak hívunk.
És ez a történet még most folyamatosan íródik.
A feliratot fordította: Hornyák Levente